
VENDIM
Nr. 377, datë 10.7.2025
PËR TRANSFERIMIN E DISA PRONAVE NË PRONËSI TË BASHKISË KORÇË DHE PËR DISA NDRYSHIME NË VENDIMIN NR. 1532, DATË 19.11.2008, TË KËSHILLIT TË MINISTRAVE, “PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE SHTETËRORE, QË TRANSFEROHEN NË PRONËSI OSE NË PËRDORIM TË BASHKISË KORÇË, TË QARKUT TË KORÇËS”, TË NDRYSHUAR
Në mbështetje të nenit 100 të Kushtetutës dhe të neneve 5, 7 e 8, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Kryeministrit, Këshilli i Ministrave
VENDOSI:
1. Transferimin, në pronësi të Bashkisë Korçë, të pronave me numra rendorë 966–969, sipas shtojcës nr. 1 dhe formularëve, planeve të rilevimit e planimetrisë, që i bashkëlidhen këtij vendimi dhe janë pjesë përbërëse të tij.
2. Pronat sipas shtojcës nr. 1, që i bashkëlidhet këtij vendimi, i shtohen lidhjes nr. 1, që i bashkëlidhet vendimit nr. 1532, datë 19.11.2008, të Këshillit të Ministrave, “Për miratimin e listës përfundimtare të pronave të paluajtshme publike shtetërore, që transferohen në pronësi ose në përdorim të Bashkisë Korçë, të qarkut të Korçës”, të ndryshuar.
3. Në vendimin nr. 1532, datë 19.11.2008, të Këshillit të Ministrave, “Për miratimin e listës përfundimtare të pronave të paluajtshme publike shtetërore, që transferohen në pronësi ose në përdorim të Bashkisë Korçë, të qarkut të Korçës”, të ndryshuar, bëhen këto ndryshime:
a) Në listën e inventarit, që i bashkëlidhet këtij vendimi, të dhënat e pronës me numër rendor 902 zëvendësohen me të dhënat, sipas formularit dhe planit të rilevimit, që i bashkëlidhen këtij vendimi;
b) Paragrafi i dytë, i pikës 1, ndryshohet, si më poshtë vijon:

“Lista me 192 (njëqind e nëntëdhjetë e dy) fletë, që i bashkëlidhet këtij vendimi, përfundon me numrin rendor 969 (nëntëqind e gjashtëdhjetë e nëntë).”.
4. Bashkisë Korçë i ndalohet ndryshimi i destinacionit dhe tjetërsimi i pronave të përcaktuara në shtojcën 1, që i bashkëlidhet këtij vendimi.

5. Ngarkohen Ministria e Shëndetësisë dhe Mbrojtjes Sociale, Bashkia Korçë dhe Agjencia Shtetërore e Kadastrës për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR

Belinda Balluku
Shtojca nr. 1

BASHKIA KORÇË
	Numri rendor i pronave në listën e inventarit
	Fusha e përdorimit të pronave
	Lloji i transferimit të pronave

	966, 968
	Strehim dhe ndërtim banesa sociale 
	Në pronësi 

	967
	Administratë
	Në pronësi

	969
	Zhvillim ekonomik
	Në pronësi

TEKNOLOGJIA E MATJEVE:_Z 0,D
Kode per teknologjine e matjeve: T-Terren; Z-Zyre; O-Ortofoto; G-GPS; S-Stacion Total; D-Matje
Distancash;

PERCAKTIMI KUFIRIT:_P-PRONARI

Kode per percaktimin e kufirit:P-Pérfagésues i Pronarve; K-Kufitarét té Gjithé; KP-Kufitarét Pjesérisht;
PB-Pérfaqésues Bashkie, HK-Harta Kadastrale;

